Մեսին ու Ռոնալդուն տեղ չունեն Վան Պերսիի՝ «Ոսկե գնդակի» հավակնորդների եռյակում - VNews
Չորեքշաբթի, 8 Հուլիսի, 2020 | Ֆուտբոլ » Մեսին ու Ռոնալդուն տեղ չունեն Վան Պերսիի՝ «Ոսկե գնդակի» հավակնորդների եռյակում
Նիդեռլանդների հավաքականի և Լոնդոնի «Արսենալի» նախկին հարձակվող Ռոբին վան Պերսին, որն այժմ «Ֆեյենորդում» աշխատում է որպես հարձակվողների մարզիչ, իր կարծիքն է արտահայտել «Ոսկե գնդակի» հավակնորդների մասին։
Վան Պերսիի կարծիքով՝ «Ոսկե գնդակը» պետք է ստանա Լեհաստանի հավաքականի և Մյունխենի «Բավարիայի» հարձակվող Ռոբերտ Լևանդովսկին։
Երկրորդ և երրորդ հորիզոնականները համապատասխանաբար պետք է զբաղեցնեն «Սիթիի» կիսապաշտպան Քևին դե Բրույնեն ու «Լիվերպուլի» սենեգալցի հարձակվող Սադիո Մանեն։
Ռոբերտ Լևանդովսկին Բունդեսլիգայի 2019-20 մրցաշրջանում անցկացրել է 31 խաղ՝ դառնալով 34 գոլի և 4 արդյունավետ փոխանցման հեղինակ։ Դե Բրույնեն Պրեմիեր լիգայի ընթացիկ մրցաշրջանում մասնակցել է 31 խաղի՝ դառնալով 11 գոլի և 17 գոլային փոխանցման հեղինակ, իսկ Սադիո Մանեն անցկացրած 30 խաղում դարձել է 16 գոլի և 9 գոլային փոխանցման հեղինակ։
Համեմատության համար նշենք, որ Լիոնել Մեսին Լա լիգայի ընթացիկ մրցաշրջանում մասնակցել է 29 հանդիպման՝ դառնալով 22 գոլի և 20 գոլային փոխանցման հեղինակ, Ռոնալդուն Ա Սերիայի ընթացիկ մրցաշրջանում մասնակցել է 27 խաղի՝ դառնալով 26 գոլի և 6 գոլային փոխանցման հեղինակ։
Ֆուտբոլ 25 Հուլիսի, 19:31
Վան Պերսիի հետաքրքիր պատմությունը «Մանչեսթեր Յունայթեդ» տեղափոխվելու մասին
Ֆուտբոլ 23 Հուլիսի, 12:36
Ֆուտբոլ 20 Հուլիսի, 20:27
«Բոլորը գիտեն՝ ով է լավագույնը»․ «Բարսելոնան»՝ այս տարի «Ոսկե գնդակ» չլինելու մասին
Ֆուտբոլ 20 Հուլիսի, 17:34
Ֆուտբոլ 20 Հուլիսի, 16:26
Պաշտոնական. «Ոսկե գնդակը» չի հանձնվի որևէ ֆուտբոլիստի 2020 թվականի համար